**Z Á P I S N I C A**

**zo zasadnutia komisie finančnej a správy majetku mesta pri MsZ**

**v Šamoríne dňa 05.04.2023**

**Prítomní:** Ing. PhD. Pavel Élesztős, PaedDr. Gábor Veres, Ing. Peter Bartalos, Ing. Csaba Horváth, Ladislav Ásványi, Arpád Fazekas, Ing. Ing. Peter Lukács, Csaba Orosz, Ján Lelkes, Ing. Michal Paško, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1. Účtovná závierka, záverečný účet a výročná správa mesta Šamorín a mestom riadených rozpočtových organizácií za rok 2022
2. Dotácie – Cena Pro Civis
3. Majetkoprávne záležitosti nehnuteľností
4. Rôzne

**K bodu 1)**

Prítomní členovia komisie prediskutovali predloženú Účtovnú závierku, záverečný účet a výročnú správu mesta Šamorín a mestom riadených rozpočtových organizácií za rok 2022.

Komisia jednohlasne odporučila prerokovanú Účtovnú závierku, záverečný účet a výročnú správu mesta Šamorín a mestom riadených rozpočtových organizácií za rok 2022 predložiť na schválenie MsZ.

**K bodu 2)**

Prítomní členovia komisie prediskutovali predložené výsledky jednotlivých dotačných systémov mesta, ktoré nepresiahli finančný limit podľa schváleného rozpočtu mesta. Komisia jednohlasne odporučila predložiť na schválenie MsZ.

Prítomní členovia komisie prediskutovali predložené nominácie na Cenu Pro Civis – János Fóthy, PaedDr. Árpád Érsek, Ladislav Ásványi. Menovaný člen komisie odpustil miesto hlasovania. Ďalší prítomní členovia hlasovali tajným hlasovaním nasledovne:

* János Fóthy – 1 hlas
* PaedDr. Árpád Érsek – 1 hlas
* Ladilsav Ásványi – 4 hlasy

Komisia po hlasovaní odporúča na Cenu pána Ladislava Ásványiho.

**K bodu 3)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

Milan K. – žiadosť o prenájom garáži vo vlastníctve mesta – Komisia po posúdení jednohlasne odporučila zámer na prenájom žiadanej nehnuteľnosti za trhovú cenu 70,-€/mesiac/1 miesto na tri roky. Platobné podmienky: nájomné treba platiť ročnými splátkami vždy dopradu.

Jozef Sz. – žiadosť o prenájom pozemku registra „C“ parc.č. 77/2 o celkovej výmere 462m2 ako orná pôda a časti parc.č. 79/3 o celkovej výmere 517m2 ako zastavaná plocha v katastrálnom území Bučuháza, situovaných v tesnom susedstve RD a nehnuteľností parc.č. 77/6 a 107/31 vo vlastníctve žiadateľa Komisia po posúdení jednohlasne odporučila zámer na prenájom žiadaného pozemku za cenu určenú VZN 3/2015 prílohou č. 1.

Dávid P. – žiadosť o odkúpenie časti z pozemku (cca. 67 m2) registra „C“ parc.č. 580/24 k.ú. Mliečno o celkovej výmere 173m2 ako ostatná plocha.

Komisia po posúdení jednohlasne odporučila zámer na odpredaj žiadaného pozemku za cenu podľa cenovej mapy mesta.

**K bodu 4)**

Žiadosť o zabezpečenie projektovej dokumentácie komplexnej rekonštrukcie futbalového štadióna ŠTK Šamorín, ktorý je vo vlastníctve mesta.

Komisia odporúča zaradiť výdavky do rozpočtu mesta.

Primátor mesta informoval prítomných členov komisie ohľadom programu mimoriadneho zasadnutia Mestského zastupiteľstva , ktorý sa konal pre zasadnutím finančnej komisie: Dohoda o urovnaní medzi: Mesto Šamorín a X-BIONIC ® SPHERE a.s..

Ďalšie materiály na prerokovanie neboli predložené, predseda komisie poďakoval prítomným za účasť a rokovanie ukončil.

 Ing. PhD. Pavel Élesztős, predseda

Zapísal: Ing. Tomáš Szerda